Livio Andronico

Jndr'à le fonde andiche jè ccu frequenze indicate semblicemende cu 'u *[[Convenzione de le nome romane#Nomen|nomen]]* **Livio**, ca pigghiò, 'na vota ca addevenìe liberto, da 'a *[[gens]]* addò avère trasute a fa parte quanne avère arrevate a Rome; ma mandenìe sembre, pigghiannele cumme *[[Convenzione de le nome romane#Cognomen|cognomen]]*, 'u nome sue greche de Andronico; le fonde andiche dicene ca ausave pure 'u nome de **Lucio Livio Andronico**.

De nascita e cultura greche, jidde facìe rappresendà a Rome jndr'à 'u 240 n.C. 'nu dramme tiatrale ca jè tradizzionalmende conziderate 'a prima opera letterarie scritte jndr'à lenga latina. Facìe cchiù nnande 'nu sbuenne de otre opere, probbabbilmende le traducìe da Eschilo, Sofocle e Euripide. Cu l'intende de avvicinà le giuvane romane a 'u studie d'a letterature, traducìe in versi saturni l**[[Odissea, Omero|Odissea]]'' de [[Omero]].

Le frammende ca onne rumaste de l'opera soje, pure ca sonde avveramende picche, ne facene rilevà l'influenze da 'a coeva [[ellenisme#letterature|letterature ellenistiche alessandrine]] e 'na particolare predilezione pe l'effette de ''[[pathos]]'' e le preziosisme stilistece, ca cchiù nnande jndr'à 'u timbe onne state codificate jndr'à lenga letterarie latina.
Pure ca ''[[Odissea, Livio Andronico|Odusia]]'' soje rumase a lunghe in use cumme teste scolastiche, l'opera soje ha state conziderate in età classiche cumme 'na cose assaije primitive e ca no valève quattre de 'nu solde, tande da essere generalmende schifate.

== Biografije ==

Andronico nascìe, jndr'à prima metà d'u [[III sechele n.C.]], in [[Magna Grecie]], ma sus a l'infanzia e a giuvenezza soje non ge stonne 'mbormaziune satte-satte. Se ritene ca Andronico ha nate satte-satte a [[Tarde]], une de le cchiù 'mbortande colonie greche, cchiù o mene jndr'à 'u [[280 n.C.]], probbabbilmende jndr'à 'u [[284 n.C.]]; seconne 'a tradizzione, avenìe pò condotte a [[Rome]] cumme schiave quanne 'a cetate natale soje fu conguistate, atturne a 'u [[275 n.C.|275]]-[[270 n.C.]], probbabbilmende jndr'à 'u [[272 n.C.]] 'U cunde tradizzionale resulte però assaije 'mbrobabbile: Andronico pare, ca avenìe purtate a Rome quanne ere angore piccinne, quanne tenève uette anne cchiù o mene e, non ge avìe 'a possibbilità de pigghià chidde combetenze letterarie ca le conzendirene cchiù nnande de conguistà jndr'à Rome 'nu ruele culturale de prestigge assaije elevate. L'unica fonde a suggerì 'u rapporte de Andronico cu Tarde ere 'n'opera d'u tragediografe latine [[Lucio Accio]], nate jndr'à 'u [[170 n.C.]] e attive pe tutte 'u [[II sechele n.C.]] e jndr'à le prime anne d'u [[I sechele n.C.|I]]: jidde diceve, sbaglianne, ca Andronico avenìe purtate a Rome quanne le Romane riconguistarene Tarde, ca s'avere ribbellate a 'u dominie lore, quanne stave 'a [[seconda guerra puniche]], jndr'à 'u [[209 n.C.]] 'U cunde, pure ca ere sbagliate, de Accio jè confermate da l'opera de [[Sofronio Eusebio Girolamo|san Girolamo]], tarde e assaije picche attendibbile, e da le verse d'u poeta latine [[Porcio Licino]]:





Cumme ere abbitudine pe chidde ca avenèvene azzeccate duranne 'a uerre, Andronico addevenìe [[schiavitù jndr'à l'andica Rome|schiave]] de une de le cchiù 'mbortande famigghie romane, 'a ''[[gens Livia]]'', recadenne, seconde a 'n'otra tradiziona ca forse ere sbagliate, repurtate da San Girolamo, sotte a l'autorità de ''[[pater familias]]'' de l'imbortande assaije [[Marche Livio Salinatore]].

Apprisse ca avère addevenute [[liberto]], probabbilmende pe le meriti sue de precettore,  tenìe 'u nome greche sue cumme ''[[convenzione de le nome romane#Cognomen|cognomen]]'' e se pigghiò 'u ''[[convenzione de le nome romane#Nomen|nomen]]'' de l'ex padrone sue, Livio. Jidde ere canoscetore d'u [[lènghe greche andiche|greche]] e d'a [[letteratura greche]], ca avère 'mbarate in patria, jidde vulìe 'ndrodurre 'u patrimonije culturale de l'[[Grecie|Ellade]] a Rome: facìe 'nfatte de le vere e proprie trascriziune de opere greche jndr'à [[lènga latina]], ca avere 'mbarate apprisse l'arrive jndr'à stessa Rome, e pe 'nu sbuenne de anne, facìe, cumme cchiù nnande fece [[Quinto Ennio]] l'attività de ''grammaticus'', facenne leziune de latine e greche a le giuvane de le ''[[gens|gentes]]'' patrizie ccu le turnise. Chidde ca facevene parte de le classe cchiù ierte accumenzavane, 'nfatte, a capì le numerose e conziderevole vandagge ca 'a canoscenze d'u greche avesse date a Rome e, allore avenìe favorite l'attività jndr'à l' ''Urbe'' de maistre de lènghe e cultura greche.

Jndr'à 'u [[240 n.C.]] a Andronico avenìe affidate, probbabbilmende da le [[edile, storie romane|edile curule]], l'ingariche de comporre 'n'opera tiatrale ca fu rappresendatae jndr'à l'occasiona de le ''[[ludi|ludi scaenici]]'' ca se facerene quanne Rome scè vingìe condre a [[Cartagine]] jndr'à [[prima uerra punica]]; resulte assaije probabbile ca s'avère trattate de 'n'opera tradotte da 'n'origginale [[letterature greche|greche]], ma non g'è possibbile capì ce ere 'na [[tragedia greche|tragedia]] o 'na [[Commedia Nova|commedia]]. Cchiù nnande, jndr'à 'u timbe, Andronico condinuò a avè 'nu belle successe, scrivenne dramme tiatrale, addò, cumme addevenìe grazie a l'esembie ca jidde stesse desse, cumme avere addevendate pratiche pe le autore condemboranee,  facìè pure l'attore:





Jndr'à 'u [[207 n.C.]], duranne 'a [[seconda uerra punica]], pe allundanà 'a minacce d'u cartagginese [[Asdrubale]] ca camminave verse 'u sud de l'[[Itaglie]] pe scè aiutà 'u frate [[Annibale]] e guadagnà l'aijute divine pe supranà le nemice, le 
''[[pontefice, storia romane|pontifices]]'' e 'u [[senato romane]] ingaricarene Andronico, ca avère conguistate 'na fama granne granne, de scrivere 'nu ''[[carme, poesie|carmen]]'' propiziatorie pe [[Giunone]], l'inne a ''Iuno Regina''. A 'a luce d'u mutive ca 'u teste avère state scritte, jè probabbile ca se trattasse de 'na "preghiera a carattere formulare e rituale, de significate prettamende religgiose, jndr'à forme de 'nu [[partenio, poesie|partenie]] greche"; d'u teste non ge remane nisciune stuèzze. Quanne se descrivìe 'a cerimonie d'espiazione in onore de Giunone, 'u storiche [[Tito Livio]] se chiande a parlà de l'Inno:





Ijè tuttavie significative notà cumme l'inne avenìe scritte rrete commissione statale e, non ge fu allore 'na spondanea espressione de l'arte d'u poeta: 'a realizzazione d'a preghiere avenìè affidate a Livio purcè jidde tenève 'na grossa fama ma, pure pe le rapporte ca 'u legavane a 'u [[console, storie romane|console]] [[Marche Livio Salinatore]], ca ere 'ngaricate de affrondà l'esercite cartagginese de Asdrubale. L'esercite romane si scondrò allore cu quidde nemice jndr'à 'na sanguinose [[battaglie d'u Metauro|battaglie]] addò stave 'u fiume [[Metauro]], addò le [[leggionarie romane]] vingerene infliggenne 'nu sbuenne de perdite a le nemice e scuascianne l'indere cuerpe de spedizzione.

Apprisse 'a vittorie de Livio Salinatore, a Andronico avenèrene congesse da 'u state, ca ere riconoscende assaje, onore granne assaje, cumme quidde de putè iavetà vicine 'u [[tembie de Minerva, Rome|tembie di Minerva]] sus a l'[[Avendine]], pe testimonià quanne ere stritte 'u legame ca indercorreve 'mbrà 'a [[religgione romane|religgione]] e l'attività poetiche. Jndr'à stesse occasione avenìe istituite, cu sede vicine 'u tembie, 'u ''collegium scribarum histrionumque'', 'n'associazione de tipe corporative ca riunive le atture e le autore de le rappresendaziune drammatiche allore presende a [[Rome]].

**Livio Andronico** murìe in data scanusciute, probabbilmende jndr'à 'u [[204 n.C.]], , ma securamende apprime d'u [[200 n.C.]], quanne 'a combosizione de 'nu nuève inne sacre avenìe affidata a 'n'otre autore; jndr'à l'urteme anne d'a vita soje se dedicò a l'opera de [[Odissea, Livio Andronico|traduzzione]] indegrale de l**Odissea* de Omero, indenzionate a ccrejà 'nu libbre de teste sus a 'u quale se putessere furmà le giuvane romane de le generazziune d'u future.

== Opere ==

=== Opere tiatrale ===



Jndr'à metà d'u [[III sechele n.C.]] jndr'à [[penisola tagliàne|penisola italiche]] erane già sviluppate, grazie tande a l'influenze greche quande a le tradizziune locale,  cchiù forme de rappresendazziune drammateche:
* in [[Etruria]] e a Rome se avère sviluppate 'u [[fescennino]], ca certe vote avenève accumbagnate da spettachele de museche e danze o da sciuèche sportive;
* jndr'à 'u sud d'u *Latium* ere assaije diffuse l'[[atellana]];
* jndr'à le [[Magna Grecie|colonie]] [[Dori|doriche]] de l'Itaglie meridionale e d'a [[Sicilia]] avenèvene rappresendate, infine, le [[farsa fliaciche|farse fliaciche]]. <br />
A [[Tarde]], soprattutte, avere operate 'u poete [[Rintone]], ca avère date forme letterarie a 'a parodie mitologgeche: conziderevole ere 'nfatte l'attenzione de le tarandìne pe l'arte drammateche, ca arrevò a Rome, jndr'à forma letteraria soje, proprie passanne pe 'n'autore de Tarde.

'A produzziona tiatrale de Livio Andronico spustò l'attenzione de le Romane da l'opere comeche pre-letterarie a 'u genere tragiche:
Andronico, ca avène pigghiate pe sione pe l'inizie de l'eta arcaiche d'a letterature latine, ha state 'u prime autore, pure ca ere de origgine greche, a comborre 'nu dramma tiatrale in latine, rappresendate jndr'à 'u [[240 n.C.]] a le *ludi scaenici* organizzate pa vittorie de Rome jndr'à [[prima uerra puniche]].
De st'opera non ge se conzerve nisciune frammende e, non g'è nemmanghe possibbele determinà ce se trattave de 'na commedie o de 'na traggedie.

L'arrive jndr'à l'Urbe d'u dramme letterarie fece accadè ca nascèrene certe necessità prateche ca fine a quidde mumende non g'esistevane, cumme chidde de fà accorde cu le maggistrate ingarecate de organizzà le *ludi*, ca spesse commissionavene le opere tiatrale a le autore, 'a costruzione de 'na strutture addò ere possibbele allestì 'u dramme, 'a costituzione de [[combagnie tiatrale|combagnìe]] de attore e museciste. Respette a le canone d'u tiatre greche, Andronico privileggiò l'elemende musicale, ca ere particolarmende 'mbortande jndr'à 'u tiatre preletterarie italiche, ma limitò assaje proprie 'u ruole d'u [[core greche|core]], ca faceve in [[Grecie]] 'na funziona fondamendale [[Paideia|paideutiche]], facennu scè a certe indervende curte. Ha state necessarie sviluppà le *cantica*, cande de muvemende liriche in [[metriche|metre]] de derivaziona greche, a le quale se alternavene le *diverbia*, verse recitate senze alcune accombagnamende musecale; e a lore se affiangave 'u "recitative", addò l'attore conferivene 'na particolare accendazzione musecale a le verse cu l'accombagnamende d'u flaute.

Andronico decidìe de ausà pe l'opere drammateche metre de derivazziona greche, e a carattere [[Fonetiche greche#Quandità sillabbiche|quanditative]]; le metre ca jidde 'mbiegò, avèrene jndr'à 'u corse d'u timbe d'a storie 'nu sbuenne de cangiaminde assaije significative e s'allondanarene a chiane chiane da le legge quanditative d'a metriche greche. Pe le vanne dialogate preferìe 'u [[senarie giambiche]], derivate da 'u [[trimetre giambiche]] greche, 'nvece pe le *cantica* se onne 'nu sbuenne de numeraziune de l'use d'u [[settenarie trocaiche]], ca ere abbastanze diffuse jndr'à traggedie e jndr'à commedie greche nove. 'U verse avìe però cchiù fortune a Rome, addò avenìe assaije proprie ausate da tutte le drammaturghe e addevenìe patrimonie d'a cultura popolare, tande da essere angore ausate da le [[legionarie romane|legionarie]] de [[Gaio Giulio Cesare|Cesare]] pe le *carmina* recitate duranne le  [[trionfe]] d'u [[45 n.C.]]; resulte, 'nfine, l'occorrenze de [[cretico|verse cretice]] jndr'à l' *Equos Troianus*.

Onne arrevate 'mbonde a nuje le titele e 'nu picche de frammende de uette *fabulae cothurnatae*, ca sonde traggedie de argomende greche, ma jè secure cumme 'a morte ca ne esistevene otre de le quale non ge ne remane tracce.

Quiste erane costruite ausanne l' *imitatio* (traduziona) o l' *aemulatio* (rielabborazzione artistiche) de origginale [[traggedia greche|grece]], cu particolare riferimende a le opere de le granne tragece, [[Eschilo]], [[Sofocle]] e [[Euripide]]. Cinghe de le uette traggedie erane de argomende ca cendrave cu 'u [[cicle Troiane|cicle troiane]], ca cundave le geste de le eroi ca erene 'mbegnate jndr'à [[uerre de Troia]]:
* *Achilles* (*Achille*) - po essere ca ere basate sus a l'evende ca a [[Sciro]] vedèrene coinvolte l'[[Achille|eroe greche]].
* *Aiax mastigophorus* (*Aiace fustigatore* o *Aiace portatore de frusta*) - tratte da l'Aiace de [[Sofocle]], cundave 'a storie de l'asseggnazione de le arme de [[Achille]] 'mbrà le [[Achei]], d'u strulecamende e d'u suicidie conseguende de [[Aiace Telamonio|Aiace]].
* *Equos Troianus* (*Il cavallo di Troia*) - basate sus a 'u cunde d'u [[cavalle de Troia|cavalle de legne]] e d'a cadute de [[Troia]].
* *Aegisthus* (*Egisto*) - ispirate a l'argomende de l*Orestea* de [[Eschilo]] ma ca ere probabbilmende tradotte da 'n'otra opere ca non g'à arrevate, cundave d'a storie d'u rapporte adultere 'mbrà [[Egisto]] e [[Clitennestra]], ca 'nvece ere 'a mugghiere de [[Agamennone]].
* *Hermiona* (*Ermione*) - ca pò essere ca avere state pigghiate a esembie da sus a sfida mortale 'mbrà [[Oreste, mitologije|Oreste]] e [[Neottolemo, mitologije|Neottolemo]] pe conguistà [[Ermione]] 'a uagnedde.



Le traggedie ca avèrene rumaste, caratterizzate da 'nu guste quase quase romanzesche pe l'emenede melodrammateche e da 'na particolare attenzione pe le particolare avvendutore, erene probbabbilmende ispirate a certe teme ricorrende jndr'à produzzione trageca greche postclasseche,  e sonde riconducibbele a certe de le prengepàle cunde [[mite]]ce d'a [[mitologije greche|tradizziona greche]]:

* *Danae* - basate sus 'a leggende ca vedìe 'a [[Danae|figghie d'u Re de Argo]] venìe fecondate da Giove e generà [[Perseo, mitologije|Perseo]].
* *Andromeda* - basate sus a 'u salvatagge d'a [[Andromeda, mitologije|uagnedda omonima]] da 'nu mostre marine, operate da Perseo.
* *Tereus* (*Tereo*) - basate sus a 'u fatte de [[Tereo]], [[Filomela]] e [[Procne]], ca, seccome s'avere 'nguacchiate de crimine terribbele assaije, avenèrene trasformate in acidde.

Ète possibbele ca pure *Ino* ha state 'n'opera de Andronico, ma ca mò no tenime nisciuna notizie.

Andronico, ha state, probabilmende pa scarsa canoscenze d'u latine colloquiale, assaije picche inderessate a 'u genere comiche, tande da no scè resultanne maje 'mbrà le autore cchiù rappresendative de stu genere.

Le commedie ca screvìe, reconducibbele a 'u genere d'a *fabula palliata*, resalene, forse, a 'a prima fase de l'attività soje, quanne ancgore ere 'u sule a Rome a rielabborà copione tattice. Tutte le opere sonde riconducibbele a 'u filona d'a [[commedia Nove|commedia nove]], ca se sviluppò jndr'à l'età ellenistiche e basate sus 'a rappresendazione de situaziune convenzionale ma realistiche de vite de ogne sciurne; jedde resultave facilmende 'mbortabbele a Rome, a differenze d'a [[commedia andiche]] de tradizione [[Aristofane|aristofanèe]], basate sus 'a [[satira|satira politiche]], vietate a Rome e sus a le condinue riferimende a fatte de attualità. De le opere comiche de Andronico remanene sei frammende e ttre titele, de le quale doje resultane ingerte:
* *'U spadine* (*Gladiolus*) - basate sus a le fatte de 'nu surdate fanfarone e probbabilmende ambiendate jndr'à le timbe immediatamende successive a 'a morte de [[Alessandro Magno]].
* *L'istrione* o forse *'U Lidie* (*Ludius*).
* * 'U circongise* (*Verpus*) o *'A vergine* (*Virgo*) o *L'omme da le pide stuèrte* (*Vargus*).

=== *Odusia* ===





Le prime testimonianze letterarie d'a presenze d'u [[genere letterarie|genere]] de l'[[poeme epiche|epica]] a Roma accumenzane jndr'à l'urteme anne d'u [[III sechele n.C.]], quanne Andronico traducìe jndr'à soje *Odusia* l*Odissea* de [[Omero]], e [[Gneo Nevio]], 'nu picche cchiù tarde, combonìe 'u *Bellum Poenicum*. Erane comungue particolarmende diffuse forme de epica pre-letterarie, le *carmina convivalia* cumme 'u *carmen Priami* o 'u *carmen Nelei*, ca celebravane 'a storie patria e contrebbuivane a ccrejà 'na materie leggendarie e mitologiche sus a 'u quale se avessere sviluppate le opere epiche apprisse.

Andronico, cumme *grammaticus*, indendìe ccrejà 'nu teste destinate a l'ause scolastiche scacchianne, quanne avere già addevenute 'n'autore drammatiche assaje famose, de traducere l*Odissea*. Omero ere 'nfatti conziderate 'u poeta cchiù 'mbortande e, l'epiche ere 'u genere cchiù solenne e 'mbegnative addò 'nu letterate puteve dedicarse. 'A [[ellenisme|culture ellenistiche]], pa quale Andronico avere subito le influsse a Tarde, 'u purtave inoltre a preferìe le aspette patetece e avvendurose e le elemnde [[fiaba|fiabesche]] 'nvece ca le fatte de uerre ca condradistinguevane l'otre poeme omeriche, l*Iliade*; condemporaneamende, 'u protagonista de l'opera, [[Ulisse]], ere facilmende combrondabbele cu quidde de [[Enea]], leggendarie capestipite d'a stirpe de le Romane, costrette a girà pu [[Mare Mediterranèe]] a 'a ricerche de 'na patria; l'espanzione de Rome jndr'à l'Itaglie d'u Sud e in [[Sicilia, provinge romane|Sicilia]], faceve devendà assaije sendite e 'mbortande 'u teme d'u viagge pe mare, 'mbrà le nuclei fondamendale de l'opera. A levèlle morale, 'nfine, l*Odissea* purtave nnande le valore d'u *mos maiorum* romane, cumme 'a *virtus* o 'a *fides*: Ulisse, fforte e coraggiose cumme ogne eroe omeriche, ere pure paziende, sagge e legate a 'a patria e a 'a famigghie a 'u punde de rifiutà l'amore de [[Circe]] e [[Calipso]] e 'u riale de l'immortalità ca l'urteme le avere offerte; pò, Penelope, 'a mugghiere de Ulisse, assaije riservate e fedele a 'u marite lundane, sceve bbone pe rappresendà 'nu modelle pe tutte le matrone romane.

'A traduzzione de l*Odissea* presendave 'nu sbuenne de difficoltà addò Andronico ha dovute  acchià 'na soluzione: 'nfatti, duvìe scacchià 'mbortande scelte lessicale, sindattiche e metriche pe adattà'u teste a 'a culture latine e a 'a releggione romane.

L'apparate releggiose romane le 'mboneve de traducere le nome de le divinità origginale e di sostituì le termine d'u linguagge sacre cu le termine ca s'à ausavene a Rome; a motivaziune releggiose ha state dovute pure 'a scelte, pe l*Odusia*, d'u [[saturnio|verse saturnio]] in lueche de l'[[esametro]] greche: stu fatte ere reconducibbele a andiche prateche releggiose romane e dave a 'u teste 'nu carattere 'mbortande assaije e sacrale. Assaje forte onne state pure le cangiaminde ca Andronico purtò a 'u teste origginale in base a le canone d'a letterature ellenistche: jidde, 'nfatte, davìe 'na granne 'mbortanze a le effette patetece e drammatece, tenènne sembre 'nu combortamende vicine a 'a strutture e a 'u condenute d'u teste de Omero, ma fece 'na rielabborazzione d'a forme jndr'à quedda ca pò essere definite cumme 'na "traduziona artistiche".

De l*Odusia* onne arrivate alle sciurne nuèstre cchiù o mene quaranda frammende. Assaije 'nderessande ète 'a traduzzione d'u prime verse de l*Odissea* omeriche, pa quale Andronico conzervò 'a disposiziona e 'a valenze de le termine, cangianne 'u riferimende a le [[Muse, mitologije|Muse]] greche cu l'invocazione a le romane [[Camene]]; l'origginale  (*"Musa, quell'uom di multiforme ingegno / dimmi..."* jndr'à [[s:Odissea|traduzzione]] de [[Ippolito Pindemonte]]) addevenìe, jndr'à l'opera de Andronico:





== Fortune ==

Pure ca ere de nascete e cultura greche, Andronico accumenzò l'opere de ccrejazione de 'na lènghe letterarie latine: respette a 'u greche, 'u latine resultave senza nisciune dubbie mene flessibbele e cchiù pesande e solenne, ma ere a 'u timbe stesse assaije cchiù ingisive, cumme sotolinèe l'ause frequende de l'[[allitterazione]] e de otre figure retoreche.

'A produziona tiatrale de Andronico, avenìe subbete dimendicata da le posteri, e 'u stesse Andronico non ge combarìe maje jndr'à le canone de le maggiore poete comice latine. Particolarmende severe onne state le giudizie ca le andiche erudite pronungiarene sus a l'opera soje: [[Tito Livio]] definìe "certamende jndr'à quidde timbe belle pe l'indellettuale picche affinate, mò incredibbele e rozzo ce avenève riprodotte aqquà" l'inne a *Iuno Regina*; eppure 'u giudizie de [[Quinto Orazio Flacco|Orazio]] ha state assaije severe:





Pure [[Marco Tullio Cicerone|Cicerone]] facìe de le critiche severe a l'opere de Andronico:





L'opere de Andronico turnò a essere oggette de inderesse, anghe ce sole puramende scendifiche, jndr'à 'u [II sechele|II sechele d.C.], grazie a 'u sveluppe de le tendenze letterarie arcaizzande: furene 'nfatte purtate a combimende studie de carattere [[filologgije|filologgeche]] e [[linguistiche]] sus a 'u teste de l*'Odusia*, ca costituive une de le prengepàle documinde d'a fase arcaiche d'a letterature latine.

Le studiuse condemporanèe tendene, invece, a riabbilità almene in parte l'opere de Andronico; 'u [[storie d'a letterature latine|storiche d'a letterature latine]] [[Congette Marchesi]] screvìe in merite a sta questione:



Assaije simile ète 'u giudizie d'u studiose d'u [[tiatre latine]] William Beare:


== Note ==


== Bibliografije ==
;Fonde primarie
* [[Aulo Gellio]], *Notti attiche*, I, XVII
* [[Marco Tullio Cicerone|Cicerone]], *Brutus*
* [[Quinto Orazio Flacco|Orazio]], *Epistulae*, II
* [[Plutarco]], *Vite Parallele*, *Pirro*
* [[Sofronio Eusebio Girolamo|San Girolamo]], *Chronicon*, [[187 n.C.]]
* [[Publio Terenzio Afro|Terenzio]], *Andria*
* [[Tito Livio]], *Ab Urbe condita libri*, VII, XVII

;Letterature critiche e storiografiche
* 
* 
* 
* 
* 
* 
* 
* 
* 
* 

== 'Ndruche pure ==

* [[Atellana]]
* [[Camene]]
* [[Carme (poesia)|Carme]]
* [[Commedia Nuova]]
* *Fabula cothurnata*
* *Fabula palliata*
* [[Fescennino]]
* [[Guerre puniche]]
* [[Letteratura latina]]
* [[Lingua latina]]

* *Ludi*
* [[Marco Livio Salinatore]]
* *Odissea*
* *Odusia''
* Poema epico
* Saturnio
* Schiavitù nell'antica Roma
* Storia della letteratura latina
* Tempio di Minerva
* Tragedia greca

## Otre pruggette

## Collegaminde fore a Uicchipèdie
*  
*  
* 
* 
*  
*